24.5.2023.
HR
Službeni list Europske unije
C 182/3
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (predmet M.11127 - TA / ANACAP / MANAGERS 2 / MRH TROWE) Predmet primjeren za primjenu pojednostavnjenog postupka (Tekst značajan za EGP)
(2023/C 182/03)
1.
Komisija je 15. svibnja 2023.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004.
Ta se prijava odnosi na sljedeće poduzetnike: — TA Associates Management LP („TA”, SAD), — AnaCap Financial Partners Limited („AnaCap”, Ujedinjena Kraljevina), — financijska holding društva Larsa Mesterheidea, Michaela Hirza, Ralpha Rockela, Maximiliana Clausa Trowea i Matthiasa Edelmanna, osnivača poduzeća koje je nedavno stekao poduzetnik MRH Trowe Germany GmbH („Managers 2”, Njemačka), — MRH Trowe Germany GmbH („MRH Trowe”, Njemačka).
Poduzetnici TA, AnaCap i Managers 2 steći će, u smislu članka 3. stavka 1. točke (b) i članka 3. stavka 4.
Uredbe o koncentracijama, zajedničku kontrolu nad poduzetnikom MRH Trowe.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— TA je društvo za kapitalna ulaganja usmjereno na sektore u području tehnoloških, zdravstvenih, financijskih, potrošačkih i poslovnih usluga u Sjevernoj Americi, Europi i Aziji, — AnaCap je srednje veliki ulagač u privatni vlasnički kapital, usmjeren na ulaganja u softver, tehnologiju i usluge u europskom financijskom ekosustavu, — Managers 2 ne obavljaju gospodarsku djelatnost osim držanja dionica za potrebe financijskog ulaganja i ne kontroliraju druga društva, — djelatnosti poduzetnika MRH Trowe uglavnom su povezane s posredovanjem u osiguranju, savjetovanjem o rizicima i procjenom rizika za privatne i poslovne klijente.
U manjoj mjeri posluje i u području rješenja povezanih s mirovinama i ostalim primanjima zaposlenika, uključujući usluge posredovanja i savjetovanja te upravljanje mirovinskim planovima. 3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.